OpenLLM-France/wikimedia huggingface dataset:
# Zuzana Rehák-Stefecekova

Zuzana Rehák-Stefecekova (Nitra, 15 de gener de 1984) és una tiradora olímpica eslovaca especialitzada en la prova de Fossa olímpica. Ha participat en 3 edicions dels Jocs Olímpics, guanyant una medalla d'or a Tòquio 2020 i 2 medalles de plata a les edicions de Pequín 2008 i Londres 2012, convertint-se així en la tiradora més guardonada de la història en la disciplina olímpica. A més ha guanyat 6 medalles (2 d'or) en els Campionats del Món i 9 medalles (2 d'or) en els Campionats d'Europa de Tir.
Stefecekova és una cristiana practicant i va col·laborar en una missió a Etiòpia i en treballs per la comunitat de l'església.

## Trajectòria professional

Jocs Olímpics :
| Any | Seu | Posició | Prova |
| 2008 | Pequín | 2 | Fossa |
| 2012 | Londres | 2 | Fossa |
| 2020 | Tòquio | 1 | Fossa |
| 2020 | Tòquio | 4a posició | Fossa Equip mixt |
| Campionat del Món ||||
| 2003 | Nicòsia | 3 | Fossa |
| 2005 | Lonato | 30a posició | Fossa |
| 2006 | Zagreb | 10a posició | Fossa |
| 2007 | Nicòsia | 9a posició | Fossa |
| 2009 | Maribor | 6a posició | Fossa |
| 2010 | Múnic | 1 | Fossa |
| 2011 | Belgrad | 2 | Fossa |
| 2013 | Lima | 8a posició | Fossa |
| 2014 | Granada | 13a posició | Fossa |
| 2015 | Lonato | 12a posició | Fossa |
| 2017 | Moscou | 3 | Fossa |
| 2018 | Changwon | 1 | Fossa |
| 2022 | Osijek | 3 | Fossa |
| 2022 | Osijek | 20a posició | Fossa Equip mixt |
| 2023 | Bakú | 17a posició | Fossa |
| 2023 | Bakú | 15a posició | Fossa Equip mixt |
| Jocs Europeus ||||
| 2015 | Bakú | 8a posició | Fossa |
| 2019 | Minsk | 8a posició | Fossa |
| 2019 | Minsk | 17a posició | Fossa Equip mixt |
| Campionat d'Europa ||||
| 1998 | Nicòsia | 28a posició | Fossa |
| 1999 | Poçan | 31a posició | Fossa |
| 2000 | Montecatini | 7a posició | Fossa |
| 2001 | Zagreb | 12a posició | Fossa |
| 2003 | Brno | 9a posició | Fossa |
| 2004 | Nicòsia | 18a posició | Fossa |
| 2005 | Belgrad | 5a posició | Fossa |
| 2006 | Maribor | 3 | Fossa |
| 2007 | Granada | 5a posició | Fossa |
| 2008 | Nicòsia | 2 | Fossa |
| 2009 | Osijek | 20a posició | Fossa |
| 2010 | Kazan | 2 | Fossa |
| 2011 | Belgrad | 4a posició | Fossa |
| 2012 | Làrnaca | 21a posició | Fossa |
| 2013 | Suhl | 2 | Fossa |
| 2014 | Sarlospuszta | 3 | Fossa |
| 2015 | Maribor | 1 | Fossa |
| 2016 | Lonato | 1 | Fossa |
| 2017 | Bakú | 5a posició | Fossa |
| 2018 | Leobersdorf | 3 | Fossa |
| 2021 | Osijek | 6a posició | Fossa |
| 2021 | Osijek | 6a posició | Fossa Equip femení |
| 2021 | Osijek | 4a posició | Fossa Equip mixt |
| 2022 | Làrnaca | 10a posició | Fossa |
| 2022 | Làrnaca | 3 | Fossa Equip mixt |

## Referències

* ↑ «Perfil oficial de tiradora» (en anglès). ISSF. [Consulta: 1r març 2023].
* ↑ «Perfil oficial olímpic» (en anglès). olympics.com. [Consulta: 1r març 2023].
* ↑ «"Una medallista olímpica eslovaca es preparar per a una missió a Etiòpia"» (en eslovac). Christian Today, 25-08-2008. Arxivat de l'original el 25 d’agost 2008. [Consulta: 1r març 2023].
# Harry Larsen

Harry Larsen (Kirkerup, 4 de setembre de 1915 - Copenhaguen, 12 d'agost de 1974) fou un remer danès que va competir durant la dècada de 1930.
El 1936 va prendre part en els Jocs Olímpics de Berlín on, fent parella amb Peter Olsen, guanyà la medalla de plata en la prova del dos sense timoner del programa de rem. En el seu palmarès també destaca el títols nacional de 1936 del dos sense timoner. En el seu palmarès també destaca el subcampionat en la prova de dos sense timoner al Campionat d'Europa de rem de 1937.

## Referències

* 1 2 «Harry Julius Larsen Olympic Results». sports-reference.com. Arxivat de l'original el 2011-08-26. [Consulta: 13 març 2019].
* ↑ «Rudern – Europameisterschaften (Herren – Zweier ohne Steuermann)» (en alemany). Sport Komplett. [Consulta: 1r maig 2018].
# Genovaitė Ramoškienė

Genovaitė Ramoškienė (Daičiūnai, 12 de maig de 1945), de soltera Šidagytė, és una remadora lituana, ja retirada, que va competir sota bandera de la Unió Soviètica durant les dècades de 1960 i 1970.
El 1976 va prendre part en els Jocs Olímpics de Mont-real on, fent parella amb Eleonora Kaminskaitė, guanyà la medalla de bronze en la prova del doble scull del programa de rem.
En el seu palmarès també destaquen una medalla de plata i una de bronze en la modalitat de scull individual al Campionat del món de rem de 1974 i 1975, dues d'or i dues de bronze al Campionat d'Europa de rem, entre 1967 i 1973, set campionats soviètics i vuit campionats lituans.

## Referències

* ↑ Genovaitė Ramoškienė a Sports Reference (arxivat)
* ↑ «Weltmeisterschaften (Damen - Teil 1)». [Consulta: 7 setembre 2020].
* ↑ «Weltmeisterschaften (Herren - Teil 1)». [Consulta: 7 setembre 2020].
* ↑ «Lietuvos sporto enciklopedija». [Consulta: 7 setembre 2020].
# Olga Šilhánová

Olga Šilhánová (Vysoké nad Jizerou, 21 de desembre de 1920 - Praga, 27 d'agost de 1986) va ser una gimnasta artística txecoslovaca que va competir durant la dècada de 1940.
El 1948 va prendre part en els Jocs Olímpics de Londres, on guanyà la medalla d'or en la competició del concurs complet per equips del programa de gimnàstica.

## Referències

* ↑ «Olga Šilhánová Olympic Results». sports-reference.com. Arxivat de l'original el 18 d’abril 2020. [Consulta: 11 gener 2019].
# Dimítrios Lundras

Dimítrios Lundras (en grec Δημήτριος Λούνδρας, Atenes, 6 de setembre de 1885 – 15 de febrer de 1970) va ser un gimnasta grec que va participar en els Jocs Olímpics de 1896, a Atenes.
Lundras va disputar la prova de barres paral·leles per equip, amb l'equip Ethnikos Gymnastikos Syllogos, que va guanyar una medalla de bronze.
Amb deu anys i 218 dies és fins avui el medallista i el participant olímpic més jove en la història dels Jocs Olímpics, si no tenim en compte els participants amb edats desconegudes que van competir com a timoner als Jocs Olímpics del 1900.
Posteriorment integrar la Marina grega, amb el rang de contraalmirall. El 1936 va exercir breument com a prefecte de la Prefectura de Lesbos.

## Referències

* 1 2 «Dimitrios Loundras Olympic Results». sports-reference.com. Arxivat de l'original el 31 de juliol 2008. [Consulta: 31 agost 2015].
* ↑ Wallechinsky, David; Loucky, Jaime. The Complete Book of the Olympics: 2008 Edition. Aurum Press, 2008, p. 702. ISBN 978-1-84513-330-6.
# Natsuki Kizu

Natsuki Kizu (キヅナツキ, Kizu Natsuki, 14 de juliol de 1992), és una dibuixant de manga japonesa. És coneguda principalment per la seva sèrie de manga shonen-ai, Given.
Va debutar en la indústria del manga el 2013, amb Yukimura-sensei to Kei-kun, seguida per la seva obra amb èxit, Given, que ha estat adaptada en CDs de drama i en una sèrie de televisió animada. El 2014 va publicar una col·lecció d'històries curtes titulada Links.

## Obres

* Yukimura-sensei to Kei-kun (雪村せんせいとケイくん) (2013, finalitzada)
* Links (リンクス) (2014, finalitzada)
* Given (ギヴン) (2013-present)

## Referències

* ↑ «Natsuki Kizu's "Given" Gets Anime TV Series in July 2019» (en anglès americà), 13-03-2019. [Consulta: 11 setembre 2020].
* ↑ «Natsuki Kizu's works». Arxivat de l'original el 2019-01-02. [Consulta: 11 setembre 2020].
* ↑ «刺傷｜Works - 出版物情報». Arxivat de l'original el 2019-01-02. [Consulta: 11 setembre 2020].
* ↑ «Links». [Consulta: 11 setembre 2020].
* ↑ «新書館 | 書籍、コミック　詳細ページ | ギヴン―given―（1）». [Consulta: 11 setembre 2020].
# Eleonora Kaminskaitė

Eleonora Kaminskaitė (Stakliškės, 29 de gener de 1951 - Kaunas, 9 de febrer de 1986) fou una remadora lituana que va competir sota bandera de la Unió Soviètica durant la dècada de 1970.
El 1976 va prendre part en els Jocs Olímpics de Mont-real on, fent parella amb Genovaitė Ramoškienė, guanyà la medalla de bronze en la prova del doble scull del programa de rem.
En el seu palmarès també destaquen una medalla de plata en la modalitat de doble scull al Campionat del món de rem de 1978, dos campionats soviètics i quatre de Lituània.

## Referències

* ↑ Eleonora Kaminskaitė a Sports Reference (arxivat)
* ↑ «Leonora KAMINSKAITE» (en anglès americà). Arxivat de l'original el 2021-01-08. [Consulta: 7 setembre 2020].
* ↑ «Lietuvos sporto enciklopedija». [Consulta: 7 setembre 2020].
# Ca la Senyora

«Ca la Senyora» té aquests significats:
* Ca la Senyora (Riudaura), casa de Riudaura
* Ca la Senyora (la Vall de Bianya), masia de la Vall de Bianya
* Ca la Senyora (Pontons), casa de Pontons
# Batalla de Signal Hill

La batalla de Signal Hill va ser una petita escaramussa, l'última de la Guerra Franco-Índia. Els anglesos, dirigits pel coronel William Amherst van forçar als francesos a lliurar Saint John's.

## Antecedents

El 1762, França havia perdut la majoria de Nova França, tret de part de la Louisiana, i per tenir alguna cosa per negociar, es va decidir la presa de Saint John's, per mantenir-lo fins a les negociacions. Una flota dirigida per Charles-Henri-Louis d'Arsac de Ternay, amb dos navilis de línia, una fragata i dos petits manowars, amb 800 homes a bord comandats per Joseph-Louis-Bernard de Cléron de Haussonville, el comte de Haussonville, incloent 161 mercenaris irlandesos va embarcar a Brest el 8 de maig de 1762, i el 27 de juny van aconseguir que els anglesos lliuraran Saint John's i capturar una fragata. Durant les següents setmanes, Haussonville va consolidar la posició francesa a Terranova. El seu sistema de defensa consistia en diversos llocs avançats, equipats amb artilleria, al voltant de Signal Hill.
L'agost va salpar una flota de cinc vaixells de guerra comandada per Alexander Colville i el 13 de setembre de 1762 els anglesos van desembarcar a Torbay, a pocs quilòmetres al nord. Haussonville va ser incapaç d'evitar el desembarcament, de manera que, per obstaculitzar l'avanç britànic, va enviar un destacament per defensar Signal Hill, punt estratègic per dominar els voltants.

## Batalla

A l'alba del 15 de setembre, les tropes britàniques van pujar el turó protegida pels francesos. La sorpresa va ser completa i l'enfrontament va ser curt però fatal. El comandant del destacament francès, Guillaume de Bellecombe, va resultar seriosament ferit. Aviat, els francesos van rendir el fort.

## Conseqüències

Després de la batalla, Signal Hill estava en mans angleses. Reforçats per aquesta avantatjosa situació, els britànics van obtenir la capitulació del fort de Saint John's tres dies després.
El llarg bloqueig naval britànic dels ports francesos havia minat la moral de la població francesa, i amb la derrota a la Signal Hill, el realiniament de Rússia, la retirada de Suècia i le victòries de Prússia contra Àustria a Schweidnitz i Freiberg, Lluís XV de França es va convèncer que Àustria no seria capaç de reconquerir Silèsia, que havia de suposar per França rebre els Països Baixos austríacs, sense suport financer i material de Lluís, que ja no estava disposat a oferir, i va fer la pau amb Frederic evacuant Renània de Prússia, posant fi a la participació de França en la guerra pel Tractat de París de 1763.

## Referències

* 1 2 3 Fryer, Mary Beacock. Battlefields of Canada (en anglès), p. 103-108.
* ↑ Mitford, Nancy. Frederick the Great (en anglès). Nova York: New York Review Books, 2013, p. 242-243. ISBN 978-1-59017-642-9.

## Bibliografia

* Recount of William Amherst Journal, Newfoundland Grand Banks (anglès)
# Järnpojke

Järnpojke (el noi de ferro) és l'escultura pública més petita que hi ha a Suècia. És al Bollhustäppan, en ple centre històric d'Estocolm. Anomenat Pojke som Titta på Manen (noi mirant a la lluna) o Järnpojke (Noi de ferro), aquesta diminuta estàtua va ser esculpida per l'artista Liss Eriksson el 1954, encara que va ser inaugurat el 1967. És molt típic que els turistes que es troben amb el Järnpojke vagin deixant monedes per rendir-li culte, ja que s'explica que pot atraure la fertilitat. Tot i això, hi ha una església propera que s'encarrega de retirar les monedes i d'evitar que es propagui aquest culte pagà. A més a més la gent de la ciutat tracta l'escultura amb extrema tendresa. A l'hivern és fàcil trobar-lo vestit amb bufandes i barrets teixits pels ciutadans.
# Portada/efemèride novembre 18

Margaret Atwood
« 17 de novembre · 18 de novembre · 19 de novembre »
# Viquipèdia en portuguès

La Viquipèdia en portuguès (en portuguès, Wikipédia em português) és l'edició en portuguès de la Viquipèdia.
Va ser la cinquena edició de Viquipèdia en ser creada, el juny de 2001, i va assolir 50.000 articles el 21 de maig de 2005. Des de final de 2004, l'edició va créixer ràpidament. Durant maig de 2005 va sobrepassar tant la Viquipèdia en castellà com la italiana. El 30 de juliol de 2005 la Viquipèdia en portuguès va assolir la xifra de 60.000 articles, i 95.000 el 2006. El dia 26 de gener de 2006 va superar cent mil articles. Actualment té 1.075.771 entrades i és la desena viquipèdia més gran per nombre d'articles.

## Referències

* ↑ Richey, Jason C. «Wikipedia - new language wikis» (en anglès). lists.wikimedia.org, 11-05-2001.
* 1 2 «Wikipédia em português alcança 100 mil artigos» (en portuguès). IDG Now!, 27-01-2006 [Consulta: 28 desembre 2011]. Arxivat 2012-01-19 a Wayback Machine. «Còpia arxivada». Arxivat de l'original el 2012-01-19. [Consulta: 28 desembre 2011].

## Vegeu també

* Cas Brasil Paralelo

## Enllaços externs

* Primera versió de la Viquipèdia en portuguès
# Grimm (Hamburg)

Grimm (o El Grimm) és una antiga illa del riu Alster a Hamburg, Alemanya, a l'est de Cremon. Avui en dia hi ha un carrer al nucli antic, i el carrer és probablement a l'illa.
Des de la primera meitat del segle xiii, Grimm i Cremon van formar la parròquia de Santa Catalina. Inicialment Adolf III, comte de Holstein i Schauenburg havia portat colons de Westfàlia per colonitzar l'illa. La seva costa es va construir després de tres inundacions des 1216-1219 i l'illa ho reclamava. Fins al 1300, l'illa estava fora de les muralles.
Grimm no havia veures afectada pel foc d'Hamburg de 1842 i va ser una de les poques zones de la ciutat antiga que van conservar la seva estructura històrica fins al segle xx. Es tractava principalment de cases de mercants d'Hamburg, de quatre plantes i entre 3 i 5 annexos del barroc, amb façanes típiques, portals i rics pre-construïts Ausluchten. A principis del segle XX però, es va observar un canvi en la composició de la població.
El sostre pintat de la casa que hi havia a Grimm 31 s'ha conservat a l'Hamburgmuseum des que va obrir el 1922.

## Referències

* ↑ Martin Krieger: Geschichte Hamburgs C.H.Beck, 2006 ISBN 340653595X S. 24
* Hermann Heckmann: Barock und Rokoko in Hamburg, Verlag für Bauwesen, Berlin 1990
* Henny Wiepking, Hg. Otto Krahn, Hamburg 1961
* luz: Grimm in: Franklin Kopitzsch und Daniel Tilgner (Hg.): Hamburg Lexikon

## Enllaços externs

* Ralf Lange: Grimm's Märchen: es war einmal Arxivat 2011-10-23 a Wayback Machine. (en alemany)
# Amy LePeilbet

Amy Elizabeth LePeilbet (Spokane, Washington, 12 de març de 1982) és una jugadora de la selecció femenina de futbol dels Estats Units. Es va graduar en la Universitat Estatal d'Arizona.

## Referències

* ↑ «Crystal Lake native LePeilbet to make Olympic debut». Northwest Herald. Arxivat de l'original el 16 de febrer 2013. [Consulta: 17 gener 2013].

## Enllaços externs

* Amy LePeilbet - Lloc web oficial
# José Ignacio Martínez García

José Ignacio Martínez García (nascut el 7 de març de 1989), més conegut com a Nacho, és un futbolista professional madrileny que juga com a lateral esquerre.

## Carrera esportiva

Nascut a Madrid, Nacho va jugar els seus tres primers anys com a jugador sènior en el futbol aficionat, amb el Fútbol Alcobendas Sport, CA Osasuna B i el Getafe CF B. L'estiu de 2012 va signar contracte amb un altre club de la segona divisió B, el Rayo Vallecano B.
Nacho va debutar oficialment amb el primer equip del Rayo el 31 d'octubre de 2012, jugant els 90 minuts en una derrota a fora per 0–1 contra la UD Las Palmas a la Copa del Rei. Va jugar el seu primer partit a La Liga el 24 de novembre (novament com a titular), en una victòria a casa per 2–0 contra el RCD Mallorca.
Nacho va marcar el seu primer gol com a professional el 20 de desembre de 2012, marcant des de 30 el segon go del seu equip, en el qual fou una clara victòria per 3–0 contra el Llevant UE. El 31 de maig de 2013, després d'haver participat en deu partits amb el primer equip la temporada 2012-13 i haver col·laborat a la permanència de l'equip, fou definitivament promocionat al primer equip, amb un contracte fins a juny de 2015.
El 6 de juliol de 2017, després de cinc temporades al Rayo, Nacho va signar contracte per dos anys amb el Reial Valladolid de Segona Divisió. Va jugar 22 partits en la seva temporada de debut (21 titularitats, inclosos els play-offs), i l'equip va promocionar després d'haver quedat cinquè.

### Tenerife

El 13 de juliol de 2022, com a agent lliure Nacho va signar contracte per dos anys amb el CD Tenerife de segona divisió.

## Referències

* 1 2 Sobrino Ramos, Enrique. «¿Qué fue de Nacho Martínez?» (en castellà). Vavel, 17-11-2018. [Consulta: 2 abril 2020].
* ↑ «La temprana expulsión de Dani marcó el triunfo de los insulares» (en castellà). Marca, 31-10-2012 [Consulta: 27 febrer 2014].
* ↑ «2–0. Leo y Delibasic acaban con el conformismo del Mallorca» (en castellà). Lliga BBVA, 24-11-2012 [Consulta: 27 febrer 2014].
* ↑ «Dos golazos de Nacho y Piti fulminaron al Levante» (en castellà). Diari AS, 21-12-2012 [Consulta: 27 febrer 2014].
* ↑ «Nacho Martínez renueva con el Rayo Vallecano hasta 2015» (en castellà). Rayo Herald, 31-05-2013 [Consulta: 27 febrer 2014]. Arxivat 2014-02-27 a Wayback Machine. «Còpia arxivada». Arxivat de l'original el 2014-02-27. [Consulta: 6 octubre 2014].
* ↑ «Nacho fortalece el lateral izquierdo» (en castellà). Real Valladolid, 06-07-2017. [Consulta: 9 juliol 2017].
* ↑ «Nacho Martínez, refuerzo para la defensa blanquiazul» (en castellà). CD Tenerife, 13-07-2022. [Consulta: 14 agost 2022].

## Enllaços externs

* Fitxa de José Ignacio Martínez García a BDFutbol
* Fitxa de José Ignacio Martínez García a Futbolme (castellà)
* Fitxa de José Ignacio Martínez García a Soccerway
# Ron Killings

Ronnie A. Killings (19 de gener de 1972 -), més conegut com a R-Truth, és un lluitador professional i raper estatunidenc, que treballa a la marca de SmackDown! de l'empresa World Wrestling Entertainment (WWE).

## Enllaços externs

* Va participar en el combat pel títol Intercontinental a Wrestlemania XXI, perdent.
* Perfil a WWE.com (anglès)
# Selman Abraham Waksman

Selman Abraham Waksman (Priluki, Прилу́ки, Imperi Rus 1888 - Woods Hole, EUA 1973) fou un bioquímic i professor universitari estatunidenc, d'origen rus, guardonat amb el Premi Nobel de Medicina o Fisiologia l'any 1952.

## Biografia

Va néixer el 2 de juliol de 1888 a la ciutat de Prjiluki, situada en aquells moments dins l'imperi Rus però que avui dia està situada a la Província de Txernihiv d'Ucraïna, en una família de religió jueva. Va cursar els estudis secundaris a la ciutat d'Odessa, però l'any 1910 es va traslladar als Estats Units, on es va matricular a la Universitat Rutgers de Nova Jersey per estudiar agricultura. Després de fer estudis de bioquímica es va doctorar en aquesta especialitat a la Universitat de Berkeley l'any 1918.
L'any 1916 li fou concedida la ciutadania nord-americana. El 1925 fou nomenat professor a Rutgers, assumint posteriorment la direcció del departament de microbiologia de la Universitat Rutgers. Va morir el 16 d'agost de 1973 a la ciutat de Woods Hole, situada a l'estat nord-americà de Massachusetts.

## Recerca científica

Va iniciar les seves investigacions sobre els microorganismes patògens, com per exemple el de la tuberculosi, observant com aquests eren destruïts al sòl. Investigant sobre aquest fet va descobrir que certs microorganismes eren els responsables d'aquesta destrucció, entre ells un fong que va denominar Streptomices griseus.
Interessat posteriorment en els antibiòtics (mot emprat per Waksman) va descobrir, entre d'altres, l'actinomicina (1940), clavicina (1941), estreptotricina (1942), estreptomicina (1943), neomicina (1948). L'estreptomicina i la neomicina avui en dia encara són útils en el tractament de malalties infeccioses, i l'estreptomicina fou el primer antibiòtic utilitzat per a guarir la tuberculosi.
L'any 1951 creà la Waskman Foundation for Microbiology, fundació que utilitza bona part dels "royalties" obtinguts de les seves patents. L'any 1952 li fou concedit el Premi Nobel de Medicina o Fisiologia pel descobriment de l'estreptomicina, el primer antibiòtic realment efectiu contra la tuberculosi. Si bé la Fundació Nobel només inclogué aquest descobriment en el seu guardó, la comunitat científica fa extensiu aquest premi a la seva recerca bioquímica sobre els antibiòtics.

## Vegeu també

* Elizabeth Bugie: estudiant de màster d'Abraham Waksman, que va identificar l'estreptomicina com a antibiòtic contra el mycobacterium tuberculosis.

## Enllaços externs

* (anglès) Waksman Foundation for Microbiology
* «Selman Abraham Waksman» (en anglès). The Nobel Prize. The Nobel Foundation.
# John Howard Northrop

John Howard Northrop (Yonkers, EUA 1891 - Wickenberg 1987) fou un químic, bioquímic i professor universitari estatunidenc guardonat amb el Premi Nobel de Química l'any 1946.

## Biografia

Va néixer el 5 de juliol de 1891 a la ciutat de Yonkers, situada a l'estat nord-americà de Nova York. Va estudiar química a la Universitat de Colúmbia, on es doctorà l'any 1915. El 1916 es va incorporar a l'Institut Rockefeller d'Investigació Mèdica i el 1949 fou nomenat professor de la Universitat de Califòrnia, càrrec que ocupà fins al 1961.
Va morir el 27 de maig de 1987 a la ciutat de Wickenberg, situada a l'estat d'Arizona.

## Recerca científica

Durant la Primera Guerra Mundial fou l'encarregat de conduir la investigació per al servei de la guerra química de l'exèrcit americà sobre la producció d'acetona i etanol amb la fermentació. Posteriorment va emprendre investigacions sobre les propietats químiques i activitats dels enzims i el 1929 va aconseguir obtenir pepsina en forma pura i cristal·litzada, determinant així mateix les seves propietats proteiques. En col·laboració amb Moses Kunitz va cristal·litzar la tripsina i la quimotripsina, i en la seva recerca de les substàncies generadores, és a dir, dels precursors inactius dels enzims, va aïllar el pepsinogen i el tripsinogen.
L'any 1938 va aïllar i cristal·litzar el primer bacteriòfag, un virus paràsit petit que ataca bacteris, i va determinar que era una nucleoproteïna. El 1946 va assenyalar al proteinogen com la substància mare de totes les proteïnes presents a les carns, enzims, virus i anticossos. Per les seves investigacions sobre els enzims va compartir amb Wendell Meredith Stanley la meitat del Premi Nobel de Química el mateix any, recaient l'altra meitat del premi al químic James Batcheller Sumner.

## Enllaços externs

* «John Howard Northrop» (en anglès). The Nobel Prize. The Nobel Foundation.
# Tracy Jaeckel

Tracy Jaeckel (Nova York, 5 de febrer de 1905 - Point O' Woods, 6 d'agost de 1969) va ser un tirador d'esgrima estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla de bronze en la prova d'espasa per equips del programa d'esgrima. Quatre anys més tard, als Jocs de Berlín, fou cinquè en la mateixa prova.

## Referències

* 1 2 «Tracy Jaeckel Olympic Results». sports-reference.com. [Consulta: 17 juliol 2019].